रामविलास पासवान ने कहा कि इसकी उच्च स्तरीय जांच होनी चाहिए और दोषियों पर कार्रवाई होनी चाहिए. मकर संक्रांति के अवसर पर रामविलास पासवान के घर आयोजित दही चूड़ा भोज में मुख्यमंत्री नीतीश कुमार शामिल होने आये थे. दोनों जब साथ बैठे तब रामविलास पासवान ने नीतीश कुमार को अपने हाथ से तिलकुट खिलाते हुए ये बात पब्लिकली कही, उस पर मुख्यमंत्री ने कहा कि जांच चल रही है. सीएम नीतीश ने कहा कि हमला मुझे निशाना बनाकर किया गया था और 10-12 लोगों ने काफिले को घेरा, वो कार से उतरना भी चाह रहे थे तभी पत्थरबाजी शुरू हो गई.